LDL-kolesterol

LDL- kolesterol er forkortelse for low-density lipoprotein, og er det lipoproteinet som er rikest på kolesterol. Lipoproteiner har vannløselig overflate av fosfolipider og proteiner, og en hydrofob kjerne som består av esterifisert kolesterol og triglyserider. De har som oppgave å frakte kolesterol fra leveren og til vevene i kroppen.

LDL- kolesterol inneholder 70 % av kolesterolet i blodet(1), og beregnes ved vurdering av risiko for arteriosklerotisk hjerte-karsykdom. Partiklene i LDL kolesterolet fester seg til blodårenes innervegger, bidrar til fettansamlinger i blodårene og påvirker blodsirkulasjonen.

LDL er sluttproduktet etter nedbryting av triglyseridrike VLDL-partikler (Very Low Density Lipoprotein). Med relativt lang halveringstid, er LDL den dominerende lipoproteinfraksjonen i plasma.



LDL tas opp av de fleste cellene i kroppen, via reseptorer. Reseptorkonsentrasjonen er med på å regulere kolesterolbehovet(2). LDL-kolesterol kan bestemmes på to måter; ved Friedwald-likningen eller ved β-kvantifisering(4). Friedwald-likningen er den vanlige metoden, og beregner LDL-kolesterol ut i fra målt total kolesterol-, triglyserid- og HDL-kolesterol-konsentrasjoner (mg/dL): [LDL kolesterol] = [total kolesterol] – [HDL kolesterol] – [Triglyserid]/5 Faktoren [triglyserid]/5 er basert på gjennomsnittlig triglyserid av kolesterol i VLDL. Prøver som har triglyseridkonsentrasjoner på mer enn 4,52 mmol/L, har unormal VLDL-sammensetning, og faktoren er ikke gjeldene. I slike tilfeller kan β-kvantifisering benyttes. Ved β-kvantifisering blir en nøyaktig målt alikvot av plasma sentrifugert slik at det danner seg et lag av VLDL (og evt chyclomicrons og β-VLDL) med høyere tetthet [d] enn 1,006 g/mL. Dette laget fjernes, plasmaet blandes opp, rekonstrueres ti l opprinnelig volum, og kolesterolinnholdet måles.

[VLDL kolesterol] = [total kolesterol] – [d>1,006 g/mL kolesterol] [LDL kolesterol] = [d>1,006 g/mL kolesterol] – [HDL kolesterol]

LDL kolesterol tas på fastende pasient på 0,5 mL serum eller heparinplasma. Akutt sykdom vil gi lave verdier, en skal derfor vente 3 uker etter lett sykdom og 3 måneder etter alvorlig sykdom. Referanseområde for beregnet LDL-kolesterol i plasma og serum ved St. Olav(3): <30 år: 1,2 - 4,3 mmol/L 30-49 år: 1,4 - 4,7 mmol/L >49 år: 2,0 - 5,3 mmol/L

Referanser (1) [] (2) [] (3) [] (4) C. A. Burtis, E.R. Ashwood, Tietz Fundamentals of Clinical Chemestry (2001) Fifth Edition side 488 - (Sixth Edition side 424) (5) []